  Майя Бывальцева 22-тӥ гудырикошконэ Ижкарысь тужгес ӝужыт интыын Россилэн бадӟым куншетэз лопыръяськыны кутскиз. Озьы Удмуртилэн шоркарысьтыз егитъёс кунлэн тодметэзлэн нуналзэ пусйыны малпазы. Шор площадьысь радиовышка вылэ 9 но 27 метр быдӟа куншетэз ошизы. Ижкарын Росси куншетлэсь нуналзэ пусъён 15 фото Кызьы вераз журналистъёслы ужрадэз огез радъясь Артём Саначев, куншетэз ошон – со командалэн ужез. Мар ке но яркытсэ, йӧспӧртэмзэ, тодэ кыльымонзэ лэсьтэммы, со дыре ик та кунын улӥськомы шуыса данъяськеммес но се яратэммес возьматэммы потэ вал. Котькудӥз ас ужзэ лэсьтӥз – кин ке вышкае юнматон пумысен вераськиз, кин ке кушет лэсьтыны куриз, солы куинь нунал быриз. Со 100 килограмм пала кыске, 2 рулон басма кошкиз. Тужгес но секытэз вал 105 метр кеме ӝутыны но сое зол тӧл дыръя юнматыны Артём Саначев, ужрадэз огез радъязОтын со куинь нунал улоз. Карын улӥсьёс со куншетэн туспуктэм лэсьтыны но сое #Мойфлаг, #Флагмоегогосударства, #Удмуртиязаряжает хэштэгъёсын мерлыко вотэсъёсы интыяны быгато. Селфи-вожвылъяськонын вормисьёсты 10 ӧръёсъя быръёзы: улӥсько Россиын, пинал дыр Россиын, аспӧртэм Россия, Россилэн тусыз, Россилэн пальпотонэз, ужасько Россиын, мынам куншетэ, Россилэн эшъёсыз, Россилэн сюлэмыз, яратӥсь Россия. Тужгес аспӧртэм туспуктэмъёс понна кузьымъёс чакламын. Вожвылъяськонлы йылпумъянъёс 24-тӥ гудырикошконэ «Динамо» стадионын Спортлэн но егитъёслэн фестивалязы лэсьтозы. Тодэ вайытом, 22-тӥ гудырикошконэ Ижкарын Росси куншетлэн нуналэзлы сӥзем мукет ужрадъёс но ортчо.  Тегъёс: Мерлык Ижкар егитъёс Удмуртия праздникъёс Куншет  